ΓΡΑΠΤΗ ΕΡΩΤΗΣΗ E-2483/02

υποβολή: Rosa Migulez Ramos (PSE) προς την Επιτροπή

(6 Σεπτεμβρίου 2002)

Θέμα: Μη επιλεκτική αλιεία τόννου στην Μεσόγειο

Εκπρόσωποι του βιοτεχνικού αλιευτικού στόλου της Μεσογείου, και εν προκειμένω η Ένωση Αλιέων της Καρμπονέρας (Αλμερία, Ισπανία), κατήγγειλε την μη επιλεκτική αλιεία τόννου στην οποία επιδίδονται τα πλοία ορισμένων μονάδωνδατοκαλλιέργειας στην Μεσόγειο. Κατά τον Γραμματέα της ανωτέρω Ενώσεως, κ. Σιμόν Πέρεθ, τα αλιευτικά της Ένωσης Αλιέων αλιεύουν 500 μετρικούς τόνους εβδομαδιαίως, ενώ τα 40 τονναλιευτικά γρι-γρι,πό γαλλική σημαία, που εργάζονται όμως για λογαριασμό ισπανικών επιχειρήσεων, αλιεύουν μεταξύ 7 000 και 8 000 μετρικών τόνων,ποβοηθούμενα και από μικρά αεροσκάφη για τον εντοπισμό των ψαροτόπων.

Ο βιοτεχνικός αλιευτικός στόλος της εν λόγω περιοχής απασχολεί περί τα 400 άτομα, η εργασία των οποίων απειλείται από τα γρι-γρι, τα οποία, όπως καταγγέλλει η Ένωση Αλιέων μεταφέρουν μέχρι τους ψαρότοπους μεγάλα κλουβιά από τις μονάδεςδατοκαλλιέργειας, προκειμένου να κλείσουν μέσα σε αυτά τους τόννους και να τους μεταφέρουν σε ακόμη μεγαλύτερα κλουβιά τα οποία ευρίσκονται από δεκαπενταετίας στην Καρταχένα και την Μαθαρόν (Μούρθια), με την άδεια της κυβέρνησης της περιφέρειας της Μούρθια. Τα κλουβιά αυτά, που μπορούν να κατεβούν μέχρι και σε 35 μέτρα βάθος, καταστρέφουν τα παραγάδια και τα αλιευτικά σύνεργα των βιοτεχνών αλιέων.

Τα κλουβιά αυτά εξάγονται από την πόλη Σετ, όπου κατασκευάζονται, σε πολλά μέρη της Μεσογείου.

Έχει η Επιτροπή γνώση του θέματος·

Πως αξιολογεί την κατάσταση αυτή·

Τι μέτρα σκοπεύει να λάβει·

Απάντηση του κ. Fischler εξ ονόματος της Επιτροπής

(17 Οκτωβρίου 2002)

Η διαχείριση του ερυθρού τόνου στη Μεσόγειο έχει ανατεθεί στη Διεθνή Επιτροπή για τη Διατήρηση των Τονοειδών του Ατλαντικού (ICCAT) καθώς και στη Γενική Επιτροπή Αλιείας για τη Μεσόγειο (CGPM). Η Κοινότητα είναι μέλος των περιφερειακών αυτών οργανώσεων αλιείας και, στο πλαίσιο αυτό, εφαρμόζει όλα τα μέτρα διαχείρισης και διατήρησης που θεσπίζονται από τις οργανώσεις αυτές.

Η πάχυνση τόνου σε κλωβούς αποτελεί μία δραστηριότητα η οποία έχει αναπτυχθεί στη Μεσόγειο τα τελευταία έτη, για την οποία είναι ενημερωμένες πλήρως η ICCAT, η CGPM και η Κοινότητα.

Η ICCAT και η CGPM αναλύουν τη νέα αυτή πρακτική και μελετούν τα μέτρα πλαισίωσης που είναι απαραίτητα για τη δραστηριότητα αυτή. Η Επιτροπή, σε συνεργασία με τα κράτη μέλη, συμμετέχει ενεργά στη διαδικασία αυτή. Η Κοινότητα συμμετέσχε ιδίως στην τελευταία μεικτή σύσκεψη CGPM/ICCAT για τα αποθέματα των μεγάλων πελαγικών ειδών στη Μεσόγειο κατά τη διάρκεια της οποίας εξετάστηκε το πρόβλημα αυτό.

Η αλληλοεπίδραση μεταξύ αλιευτικών εργαλείων και των κλωβών που μεταφέρονται αποτελεί ένα πρόβλημα το οποίο πρέπει να επιλυθεί σε τοπικό επίπεδο. Ο καθορισμός ειδικών οδών για τα σκάφη που μεταφέρουν κλωβούς τόνου στα χωρικά ύδατα θα μπορούσε να αποτελέσει ενδεχομένως μία αποτελεσματική λύση.

Ωστόσο, η Επιτροπή έχει εκπλαγεί από το επίπεδο των αλιευμάτων της Cofrada de Pescadores de Carboneras, που ανέρχονται σε 500 μετρικούς τόνους την εβδομάδα. Πράγματι, με το επίπεδο αυτό αλιευμάτων, η ισπανική παραγωγήπερβαίνει κατά πολύ τα αλιεύματα που επιτρέπονται και δηλώνονται από τις ισπανικές αρχές στην ICCAT. Η Επιτροπή δεν θα παραλείψει να ενημερωθεί σχετικά με την ακρίβεια των δεδομένων αυτών.